Къэбэрдей-Балъкъэрым и чемпионатым щIедзэ
Къэбэрдей-Балъкъэрым футболымкIэ и гуп нэхъыщхьэм зи чэзу зэхьэзэхуэм иджыблагъэ щыщIадзащ. Ар гуащIэ зэрыхъунум и щыхьэтщ нэгъабэрей чемпионыр етIуанэ джэгугъуэм къызэрыщыхагъэщIар.
Зэхьэзэхуэм и япэ джэгугъуэм текIуэныгъэр къыщахьащ 2012 гъэм чемпион хъуа «Автозапчасть»-м, абы къыкIэлъыкIуа «Кэнжэмрэ» «Бахъсэнымрэ». АрщхьэкIэ къыкIэлъыкIуэ зэIущIэхэм Бахъсэн къалэм и командитIри къыщыхагъэщIащ. Псом хуэмыдэу удынышхуэ къытехуащ «Автозапчасть»-м. И стадионым щыIэжу абы «Кэнжэр» 5:1-уэ къызэтригъэкIуащ. «Бахъсэнри» гуп нэхъыщхьэм мы гъэм къыхыхьагъащIэ «Прохладнэм» къыхигъэщIащ.
Нэгъабэ топ 55-рэ дэзыгъэкIыу чемпионатым и гъуащхьауэ нэхъ Iэзэ хъуа ШащIэ Беслъэн аргуэру жыджэру къыщIидзащ. Ар щэнейрэ къызэрыхэжаныкIам и фIыгъэкIэ «Къэхъуныр» Сэрмакъ щытекIуащ.
Щыгъуазэ фыхудощI КъБР-м и чемпионатым и пэщIэдзэ зэIущIэхэм къарикIуа бжыгъэхэм: япэ джэгугъуэ — «Бахъсэн» (Бахъсэн) — «Къэбэрдей» (Шэрэдж Ищхъэрэ) — 5:1, «Нарт» (Нарткъалэ) — «ДЕР» (Щхьэлыкъуэ) — 1:1, «ГидроЭС» (Налшык) — «Шагъдий» (Зеикъуэ) — 2:0, «Спартак-31» (Налшык) — «Велес» (Къэрэгъэш) — 1:1, «Автозапчасть» (Бахъсэн) — «Эльбрус» (Тырныауз) — 1:0, «Кэнжэ» (Кэнжэ) — «СК-Союз-Сэрмакъ» (Сэрмакъ) — 4:1, «Къэхъун» (Къэхъун) — «Прохладнэ» (Прохладнэ) — 0:1, «Тэрч» (Тэрч) — «Ислъэмей» (Ислъэмей) — 3:2, «Шэджэм-2» (Шэджэм ЕтIуанэ) — «ЛогоВАЗ» (Бабугент) — 1:4; етIуанэ джэгугъуэ — «Эльбрус» — «ЛогоВАЗ» — 0:1, «Велес» — «Шэджэм-2» — 6:3, «СК-Союз-Сэрмакъ» — «Къэхъун» — 1:3, «Автозапчасть» — «Кэнжэ» — 1:5, «Шагъдий» «Спартак-31» — 2:3, «ДЕР» — «ГидроЭС» — 0:3, «Ислъэмей» — «Нарт» — 4:1, «Къэбэрдей» — «Тэрч» — 3:1, «Прохладнэ» — «Бахъсэн» — 3:2.
Ещанэ джэгугъуэм щызэIущIэнущ «Тэрч» — «Прохладнэ», «Нарт» — «Къэбэрдей», «ГидроЭС» — «Ислъэмей», «Спартак-31» — «ДЕР», «Кэнжэ» — «Эльбрус» , «Къэхъун» — «Автозапчасть», «Шэджэм-2» — «Шагъдий», «Бахъсэн» — «СК-Союз-Сэрмакъ», «ЛогоВАЗ» — «Велес» командэхэр.
Къэхъун Бэч.
